
Покана за участие 

в процедура за избор на членове на съвета на децата
Община „Тунджа“ отправя покана за участие в процедура за избор на кандидати за членове на Съвета на децата от населените места на територията на общината.  
Процедурата има за цел да подкрепи детско участие в обществения живот като принцип, чрез които се осъществят техните права да изразяват мнение и да се включват в процесите на вземане на решение относно теми и въпроси, свързани с техния живот и развитие.
Съветът на децата към председателя на Държавната агенция за закрила на детето (ДАЗД) е консултативен орган, включващ деца от всички административни области на Република България. Съветът на децата реализира подкрепа за участието на децата в процеса на решения, които засягат техните права, в съответствие с Конвенцията на ООН за правата на детето. 
Съставът на Съвета на децата се формира от по двама представители (титуляр и заместник) на всички 28 административни области в Република България, 4 квоти за деца от уязвими групи и 1 квота за представител на децата, получили международна закрила в България.   

Членовете на Съвета на децата се избират, съгласно Процедура за избор на членове на Съвета на децата 2026 г., одобрена от Председателя на Държавна агенция за закрила на детето (ДАЗД)
Кандидати за членове на Съвета на децата могат да бъдат деца на възраст от 13 до 16 години, като всяко дете с настоящ адрес на територията на община „Тунджа“ може да кандидатства само по едно от четирите направления, както следва:

а) членове на училищни форми за самоуправление, съгласно чл.171 на Закона за предучилищното и училищното образование, или на детски/младежки съвети, парламенти и др.; 
б) представители на детски и младежки инициативи и програми, финансирани от бизнеса;

в) представители на неправителствени организации, работещи с деца, както и потребители/доброволци в социални услуги за деца;

г) индивидуални кандидатури.
Кандидатите за членовете на Съвета следва да отговарят на следните критерии:

·  Активност;

· Креативност;

· Толерантност;

· Ангажираност към обща кауза;

· Умения за участие в дискусии;

· Ориентираност към резултати;

· Организаторски умения;

· Умения да мотивира и обединява деца от областта;

· Умение за изказване на позиция от името на другите деца от областта;
· Възможност за пътуване без придружител (не се отнася за деца от уязвими групи, които имат нужда от подкрепа);

· Относно деца бежанци да бъдат взети под внимание следните изисквания: 
- Детето да е получило международна закрила; 
- Детето трябва да владее достатъчно добре български език, за да може да общува с всички членове на Съвета.

Всяко дете на възраст от 13 до 16 години от община „Тунджа“ може да кандидатства по местоживеене (настоящ адрес) само в едно от посочените направления! 

Необходими документи:
- Формуляр за кандидатстване и мотивационно писмо- Приложение I, към Процедура за избор на членове на Съвета на децата, одобрена от Председателя на Държавна агенция за закрила на детето.
Към Формуляра за кандидатстване и мотивационното писмо, задължително се представя протокол или друг документ, доказващ решение за номинация, ако детето кандидатства по едно от трите направления:

а) членове на училищни форми за самоуправление, съгласно чл.171 на Закона за предучилищното и училищното образование, или на детски/младежки съвети, парламенти и др.; 
б) представители на детски и младежки инициативи и програми, финансирани от бизнеса;

в) представители на неправителствени организации, работещи с деца, както и потребители/доброволци в социални услуги за деца.

Документите (Покана за участие; Процедура за избор на членове на Съвета на децата 2026 г.;
Приложение 1 - Формуляр за кандидатстване и Мотивационно писмо по образец ) са публикувани на официалната страница на Община „Тунджа“: https:// tundzha.bg

Документите на кандидатите се подават:

-  чрез  деловодството в административната сграда на Община „Тунджа“ на адрес: пл. „Освобождение“ №1, гр. Ямбол;

-  по пощата на адрес:  пл. „Освобождение“ № 1, 8600, гр. Ямбол;

-  по електронен път на адрес: contact@tundzha.bg
Срок за  кандидатстване: 24 май 2026 година.

Лица за контакти: 

Добринка Ангелова - началник на отдел „Образование -ПП“, моб. тел.:0885 019 052;

Димитър Димитров - главен експерт в  отдел „Образование -ПП“; моб. тел:0889 72 72 30

Приложения:
Покана за участие

Процедура за избор на членове на Съвета на децата 2026 г.
Приложение 1 - Формуляр за кандидатстване и Мотивационно писмо по образец

